SIRI รายได้ลด กดกำไร Q2/61 วูบ 52% เหลือ 387.47 ลบ. แต่ยังปันผล 0.04 บ./หุ้น XD 28ส.ค.61
SIRI รายได้ลด กดกำไร Q2/61 วูบ 52% เหลือ 387.47 ลบ. จากปีก่อนกำไร 805.10 ลบ. ขณะที่งวด 6 เดือน กำไรลดลง 51.42% เหลือ 639.47 ลบ. จากปีก่อนกำไร 1.32 พันลบ. แต่ยังปันผล 0.04 บ./หุ้น XD 28ส.ค.61
15 ส.ค. 2561

บริษัท แสนสิริ จำกัด (มหาชน) หรือ SIRI รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวกำไรลดลง เนื่องจากในไตรมาสที่ 2/61 แสนสิริมีรายรับรวมทั้งสิ้น 5,585 ล้านบาท ลดลง 36% จากจํานวน 8,660 ล้านบาท ในไตรมาสที่ 2/60 เป็นผลมาจากการลดลงของรายได้จากการขายโครงการ ซึ่งเป็นรายได้หลักของแสนสิริซึ่งลดลงที่ 43% ในขณะที่รายได้ค่าบริการธุรกิจและรายได้ค่าบริการอื่น เพิ่มขึ้นที่ 11% และ 25% ตามลําดับ ส่งผลให้รายรับรวมสําหรับงวดหกเดือนของปี 2561 มีจํานวน 10,862 ล้านบาท หรือลดลงที่ 36% เมื่อเทียบกับรายรับรวมจํานวน 15,784 ล้านบาท
สําหรับงวดหกเดือนของปี 2560 สําหรับกําไรสุทธิของไตรมาสที่ 2/61 มีจํานวน 387 ล้านบาท ลดลง 52% เมื่อเทียบกับกำไรสุทธิจํานวน 804 ล้านบาทในไตรมาสที่ 2/60 ส่งผลให้กําไรสุทธิสําหรับงวดหกเดือนของปี 2561 อยู่ที่จำนวน 639 ล้านบาท ลดลงจากจํานวน 1,316 ล้านบาทสําหรับงวดหกเดือนของปี 2560
อีกทั้ง ไตรมาสที่ 2/61 แสนสิริมีรายได้จากโครงการเพื่อเช่าเท่ากับ 21 ล้านบาท ลดลงจากจํานวน 23 ล้านบาท ในไตรมาสที่ 2/60 สําหรับรายได้จากโครงการเพื่อเช่าสําหรับงวดหกเดือนของปี 2561 ลดลงที่ร้อยละ 8 เมื่อเปรียบเทียบกบงวดหกเดือนของปี 2560 ในขณะที่รายรับค่าบริการธุรกิจในไตรมาสที่ 2/61 มีจํานวน 1,051 ล้านบาท เพิ่มขึ้นที่ 11% จากจํานวน 951 ล้านบาทเมื่อเทียบกับช่วงเดียวกันของปีก่อนหน้า เป็นผลมาจากการเพิ่มขึนของรายได้จากการรับบริหารงานก่อสร้างให้แก่กิจการที่ควบคุมร่วมกัน
ขณะที่รายรับค่าบริการธุรกิจสําหรับงวดหกเดือนในปี 2561 ลดลงที่ 8% เมื่อเทียบกับช่วงเดียวกันของปีก่อนหน้า นอกจากนี้ในไตรมาสที่ 2/61 แสนสิริมีรายได้ค่าบริการอื่น ซึ่งประกอบด้วย รายได้จากธุรกิจโรงแรมและรายได้จากธุรกิจโรงเรียน รวมจํานวน 49 ล้านบาท เพิ่มขึ้นจากจำนวน 40 ล้านบาทในไตรมาสที่ 2/60
ส่วนค่าใช้จ่ายในการขายและการบริหารในไตรมาสที่ 2/61 เท่ากับ 1,392 ล้านบาท คิดเป็น 24.9% ของรายได้รวม ปรับเพิ่มขึ้นจากไตรมาสเดียวกนของปีก่อนหน้า ซึ่งมีค่าใช้จ่ายในการขายและบริหารอยู่ที่ 16.1% ของรายได้รวมเช่นเดียวกันกับค่าใช้จ่ายในการขายและการบริหารในงวดหกเดือนของปี 2561 ซึ่งอยู่ที่ 23.9% ของรายได้รวม ปรับเพิ่มขนจาก 16.3% ของรายได้รวมสําหรับงวดหกเดือนปี 2560 ทั้งนี้ สาเหตุหลักของการเพิ่มขึ้นของค่าใช้จ่ายในการขายและการบริหารเป็นผลมาจากการเปิดโครงการใหม่หลายโครงการในช่วงครึ่งปีแรก รวมถึงเป็นผลจากฐานรายได้ที่ลดลง
สําหรับค่าใช้จ่ายในการขายในไตรมาสที่ 2/61 จํานวน 764 ล้านบาท คิดเป็น 13.7% ของรายได้รวม ปรับเพิ่มขึนจาก 8.9% ของรายได้รวมในไตรมาสที่ 2/60 ที่จํานวน 771 ล้านบาท ส่งผลให้ค่าใช้จ่ายในการขายสําหรับงวดหกเดือนของปี 2561 ปรับเพิ่มขึนมาอยู่ที่ 12.5% ของรายได้รวม สําหรับค่าใช้จ่ายในการบริหารในไตรมาสที่ 2/61 (รวมค่าตอบแทนผู้บริหาร) จํานวน 628 ล้านบาท เพิ่มขึ้นจากจำนวน 619 ล้านบาทในไตรมาสที่ 2/60 ส่งผลให้ค่าใช้จ่ายในการบริหารสําหรับงวดหกเดือนของปี 2561 ซึ่งอยู่ที่ 11.3% ของรายได้รวม ปรับเพิ่มขึนมาอยู่ที่จํานวน 1,229 ล้านบาทจากจํานวน 1,169 ล้านบาทสําหรับงวดหกเดือนของปี 2560
พร้อมกันนี้ บริษัทยังประกาศจ่ายปันผลงวดดำเนินงานวันที่ 1 ม.ค.2561 ถึงวันที่ 30 มิ.ย. 2561 อัตราจ่ายเป็นเงินสด (บาทต่อหุ้น) 0.04 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 28 ส.ค.2561 ทั้งนี้ กำหนดจ่ายเงินปันผลในวันที่ 12 ก.ย.2561